Diari Oficial de la Generalitat Valenciana


Sumari del DOGV 6778, del 21-05-2012 (2012/4708)

Informació pública de la cancel·lació de la programació de la unitat d'execució 14-UE-R del Pla General d'Ordenació Urbana, situada entre el passeig de Morella, el riu Sec i el carrer del Cardenal Costa.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4708


Data del document
:   05-05-2012

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la cancel·lació de la programació de la unitat d'execució 14-UE-R del Pla General d'Ordenació Urbana, situada entre el passeig de Morella, el riu Sec i el carrer del Cardenal Costa. [2012/4708]  
El Ple de l'Ajuntament de Castelló de la Plana, en sessió celebrada el dia 27 d'abril de 2012, va adoptar l'acord següent:   
«1. Mitjançant instància de data 21 de febrer de 2011, la mercantil Exinan Explotaciones Immobilirias, SL va sol·licitar a aquest Ajuntament l'aprovació de l'inici d'un procediment de concurs per al desenvolupament i execució d'un programa d'actuació integrada en la unitat d'execució 49 TP-J, per mitjà de gestió indirecta.   
2. La proposta formulada es va sotmetre a informe dels serveis tècnics i jurídics d'aquest Ajuntament i, en sessió plenària de 25 de novembre de 2011, es va acordar iniciar el procediment de concurs, mitjançant gestió indirecta, de l'esmentat programa i aprovar les bases particulars per a la seua adjudicació per concurs i procediment obert.  
  
3. El text íntegre de les bases particulars es va publicar en el Butlletí Oficial de la Província núm. 160 de 31 de desembre de 2011 i en el Diari Oficial de la Comunitat Valenciana núm. 6684 de 3 de gener de 2012.  
4. Posteriorment, abans de procedir a la publicació de la licitació del concurs, per mitjà d'un escrit de data 2 de març de 2012, la mercantil Exinan Explotaciones Immobiliarias, SL informa a aquest Ajuntament que, després de l'anàlisi i estudi de les bases particulars i atenent la greu situació econòmica existent, no li és possible complir amb les obligacions recollides en les referides bases, per la qual cosa no es presentarà al concurs per a l'adjudicació del referit programa, i tenint en compte que:  
I. Tal com s'ha posat de manifest en els antecedents, la programació i desenvolupament de la unitat d'execució 63 II-N va ser sol·licitada expressament per la mercantil Exinan Explotaciones Immobiliarias, SL.   
En compliment del que disposa l'apartat 2 de l'article 281 del Reglament d'Ordenació i Gestió Territorial i Urbanística, examinada la petició formulada per la referida mercantil, l'arquitecte municipal va emetre un informe sobre la viabilitat de la petició, en què es pronunciava sobre els punts exigits pel reglament relatius a l'adequació de la iniciativa al planejament general, a la suficiència dels serveis públics existents o a la suficient previsió a futur d'aqueixos serveis i l'oportunitat temporal del desenvolupament urbanístic de l'àmbit proposat.  
  
El desistiment de la mercantil peticionària de la programació fa que, per part d'aquest Ajuntament, es qüestione l'oportunitat temporal del desenvolupament urbanístic de l'àmbit proposat, atenent l'actual situació econòmica i les característiques pròpies d'aquesta unitat d'execució, semblant a la d'altres unitats (concretament les unitats d'execució 32 RE-K i 32 ZK-U) l'adjudicació de les quals, després d'iniciat el concurs, va quedar deserta.   
Per tot això, es considera convenient cancel·lar la programació d'aquesta unitat i subjectar l'àmbit de l'actuació al règim del sòl urbanitzable sense programació fins que la conjuntura econòmica propicie novament el seu desenvolupament.  
II. Segons el que disposa l'article 130.3 de la LUV i l'article 123 apartats 1.i i 2 de la Llei Reguladora de les Bases del Règim Local, correspondrà al Ple, per majoria simple, l'adopció d'aquest acord.  
  
Per tot això, vistos els preceptes mencionats i l'informe de la cap del Negociat Administratiu de Planejament i Gestió, conformat per l'assessora jurídica de Planejament i Gestió, a proposta de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Cancel·lar la programació de la unitat d'execució 14-UE-R, situada entre el passeig de Morella, el riu Sec i el carrer del Cardenal Costa, iniciada per acord plenari de 25 de novembre de 2011.  
2) Publicar aquest acord en el Butlletí Oficial de la Província, en el Diari Oficial de la Comunitat Valenciana i en la pàgina web municipal.»  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (article 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà d'aquell dia en què es publique en el Diari Oficial de la Comunitat Valenciana el present anunci.  
  
Castelló de la Plana, 5 de maig de 2012.- L'alcalde: Alfonso Bataller Vicent.